Ана тилни халкъла арасы кюню

Ана тилни халкъла арасы кюню () — ЮНЕСКО-ну 1999 джыл ноябрда ётген Генерал конференциясыны 30-чу сессиясында къуралгъанды эм 2000 джылдан бери 21-чи февралда белгиленеди. Нюзюрю — Джерде тил бла культура тюрлюлюкню сакълауду. ЮНЕСКО-ну, джокъ болу тургъан тиллени халларын тинтген эм алагъа болушхан, мониторинг системаны къураргъа нюзюрю да барды. 

ЮНЕСКО-ну бичгенине кёре дунияда 6 минг тилден джарымындан кёбю къысха заманда ахыр билген адамларысыз къалыргъа боллукъдула.

Бу дата «Language Martyrs' Day» бла бир кюннге тюшеди. Language Martyrs' Day Бангладешде белгиленеди, ол кюн 1952 джыл пакистан полиция кюнчыгъыш Пакистанда (1971 джылдан бери — Бангладеш) бенгал тилни официал халда хайырланыуу джанлы болгъан талай адамны джойгъанды.

БМО-ну Генерал Ассамблеясы ЮНЕСКО-ну Ана тилни халкъла арасы кюнюн баямлау оноууна разы болгъанды (№ Α/RES/56/262 Резолюция). БМО-гъа кирген къралладан эмда БМО-ну Секретариатындан дунияда бютеу халкъланы тиллерин джакъларгъа эмда сакъларгъа тилегенди.

 Джибериуле 

 Ана тилни халкъла арасы кюню ЮНЕСКО-ну сайтында 
 Халкъла арасы кюн Д. Хаммаршельд атлы библиотеканы бетинде 

Категория:Тилле
Категория:Байрамла